laion/Wikipedia-Exotic huggingface dataset:
আব্দুল কাদির জিলানী মসজিদ

আবদুল কাদের জিলানির দরগা (আরবি: الـحَـضـرة الـقَـادريّـة, প্রতিবর্ণীকৃত: Ḥaḍrat al-Qādiriyyah), কাদেরিয়া সুফি তরিকার প্রতিষ্ঠাতা হযরত আবদুল কাদের জিলানী (রহঃ)'র প্রতি নিবেদিত একটি ইসলামী ধর্মীয় কমপ্লেক্স, যা ইরাকের বাগদাদে অবস্থিত। এর পার্শ্ববর্তী স্কোয়ার কিলানি স্কোয়ার নামে অভিহিত। কমপ্লেক্সটি মসজিদ, দরগা এবং লাইব্রেরি (কাদেরিয়া লাইব্রেরি নামে পরিচিত), যেই ঘরটিতে ইসলামি স্টাডিজ সম্পর্কিত দুর্লভ পুরনো কর্ম সমূহ রয়েছে। কমপ্লেক্সটি টাইগ্রিস নদীর তীরে আল-রুসাফায় বাব আল-শেখের (আল-শেখের গেইট) কাছে নির্মিত। শাফাভি শাহ ইসমাইল প্রথমের রাজত্বে, গিলানির মাজার ধ্বংসপ্রাপ্ত হয়েছিল। যাইহোক, ১৫৩৫ সালে, সুলতান সুলাইমান প্রথম মাজারের উপর একটি গম্বুজ নির্মাণ করেন এবং এটার অস্তিত্ব আজও বিদ্যমান। ২০০৭ সালের ২৮ মে, মাজার একটি কার বোমা হামলার লক্ষ্যবস্তু ছিল, যে হামলায় প্রায় ২৪ জন নিহত ও ৬৮ জন আহত হয়েছিল। হামলার কারণে মাজার ও মসজিদ মারাত্মকভাবে ক্ষতিগ্রস্ত হয়েছিল এবং বাইরের দেওয়াল, একটি গম্বুজ ও মিনার ধ্বংস হয়েছিল। "The Qadirya Mausoleum" (পিডিএফ)।  Jilani Shrine the Sufi Heart of Baghdad. The Express Tribune. Retrieved December 25, 2017. Al-Ghunya li-talibi tariq al-haqq wa al-din (Sufficient provision for seekers of the path of truth and religion), parts one and two in Arabic, Al-Qadir, Abd and Al-Gilani. Dar Al-Hurya, Baghdad, Iraq, (1988). Al-Ghunya li-talibi tariq al-haqq wa al-din (Sufficient provision for seekers of the path of truth and religion) with introduction by Al-Kilani, Majid Irsan. Al-Kilani, Majid, al-Tariqat, 'Ursan, and al-Qadiriyah, Nash'at Duri, A. A.। Baghdad, The Encyclopaedia of Islam। Vol. I। পৃষ্ঠা 903।  Braune, W.। Abd al-Kadir al-Djilani। The Encyclopaedia of Islam। Vol. I। পৃষ্ঠা 70।  مقتل وجرح العشرات ببغداد وإطلاق 41 محتجزا ببعقوبة. Al Jazeera. Retrieved December 25, 2017. উইকিমিডিয়া কমন্সে আব্দুল কাদির জিলানী মসজিদ সংক্রান্ত মিডিয়া রয়েছে।
জ্যানেট লেই

জ্যানেট লেই (জন্ম জিনেট হেলেন মরিসন; ৬ জুলাই ১৯২৭ - ৩ অক্টোবর ২০০৪) ছিলেন একজন মার্কিন অভিনেত্রী, গায়িকা, নৃত্যশিল্পী ও লেখিকা। তার কর্মজীবনের ব্যপ্তি ছিল পাঁচ দশকের অধিক সময়। ক্যালিফোর্নিয়ার স্টকটনে বেড়ে ওঠা লেইকে আবিষ্কার করেন নর্মা শিয়েরার, তখন তার বয়স ছিল ১৮। শিয়েরার তাকে মেট্রো-গোল্ডউইন-মেয়ারের সাথে চুক্তিবদ্ধ করাতে সাহায্য করেন। লেই শুরুতে কয়েকটি বেতার অনুষ্ঠানে কাজ করেন এবং এরপর নাট্যধর্মী চলচ্চিত্র দ্য রোম্যান্স অব রোজি রিজ (১৯৪৭)-এ দিয়ে তার বড় পর্দায় অভিষেক ঘটে। কর্মজীবনের শুরুতে তিনি এমজিএমের কয়েকটি বিভিন্ন ধরনের চলচ্চিত্রে অভিনয় করেন, তন্মধ্যে অ্যাক্ট অব ভায়োলেন্স (১৯৪৮), লিটল উইমেন (১৯৪৯), অ্যাঞ্জেলস ইন দ্য আউটফিল্ড (১৯৫১), স্ক্যারামুশ (১৯৫২), দ্য নেইকড স্পার (১৯৫৩), ও লিভিং ইট আপ (১৯৫৪) চলচ্চিত্রগুলো জনপ্রিয়তা লাভ করে। লেই ১৯৫০-এর দশকের দ্বিতীয়ার্ধে মূলত নাট্যধর্মী চলচ্চিত্রে কাজ করেন, তন্মধ্যে রয়েছে সাফারি (১৯৫৬) এবং অরসন ওয়েলসের নোয়া চলচ্চিত্র টাচ অব ইভল (১৯৫৮), কিন্তু তিনি সর্বাধিক খ্যাতি অর্জন করেন অ্যালফ্রেড হিচককের সাইকো (১৯৬০) চলচ্চিত্রে ম্যারিয়ন ক্রেন চরিত্রে অভিনয়ের মধ্য দিয়ে। এই চরিত্রে অভিনয়ের জন্য তিনি সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। জ্যানেট লেই ১৯২৭ সালের ৬ই জুলাই ক্যালিফোর্নিয়ার মার্সডে জন্মগ্রহণ করেন। তার জন্মনাম জিনেট হেলেন মরিসন। তার মাতা হেলেন লিটা (বিবাহপূর্ব ওয়েস্টারগার্ড) এবং মাতা ফ্রেডরিক রবার্ট মরিসন। তিনি তার পিতামাতার একমাত্র সন্তান। তার মাতামহ-মাতামহী ডেনমার্ক থেকে অভিবাসিত হয়ে মার্কিন যুক্তরাষ্ট্রে এসেছিলেন। তার পিতা স্কটস-আইরিশ ও জার্মান বংশোদ্ভূত। লেইয়ের জন্মের কিছুদিন পর তারা সপরিবারে স্টকটনে চলে যান, সেখানেই তার শৈশবে কাটে। তার শৈশবে দৈন্যের মধ্য দিয়ে কাটে। তার পিতা একটি ফ্যাক্টরিতে কাজ করতেন এবং মহামন্দা পরবর্তী সময়ে বিভিন্ন ধরনের কাজ করে সংসারের খরচ চালাতেন। কাপুয়া ২০১৩, পৃ. ৪। লেই ১৯৮৪, পৃ. ৬। "German ancestry Politicians in California"। দ্য পলিটিক্যাল গ্রেইভইয়ার্ড (ইংরেজি ভাষায়)। সংগ্রহের তারিখ ৬ জুলাই ২০২০।  কাপুয়া ২০১৩, পৃ. ৪–৬, ৮। কাপুয়া ২০১৩, পৃ. ৫–৭। কাপুয়া ২০১৩, পৃ. ১০৫। কাপুয়া, মাইকেলেঞ্জেলো (২০১৩)। Janet Leigh: A Biography। ম্যাকফারল্যান্ড। আইএসবিএন 978-0-786-47022-8।  লেই, জ্যানেট (১৯৮৪)। There Really Was a Hollywood। ডাবলডে। আইএসবিএন 978-0-385-19035-0।  উইকিমিডিয়া কমন্সে জ্যানেট লেই সংক্রান্ত মিডিয়া রয়েছে। ইন্টারনেট মুভি ডেটাবেজে জ্যানেট লেই  (ইংরেজি) টার্নার ক্লাসিক মুভিজ ডেটাবেজে জ্যানেট লেই (ইংরেজি)
শ্যামলী (কাব্যগ্রন্থ)

শ্যামলী রবীন্দ্রনাথ ঠাকুর কর্ত্তৃক গদ্য ছন্দে রচিত একটি বাংলা কাব্যগ্রন্থ। এটি ১৯৩৬ খ্রীস্টাব্দে প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত একটি উল্লেখযোগ্য সৃষ্টি। এতে সর্বমোট ২১-টি কবিতা রয়েছে। রবীন্দ্রনাথ "শ্যামলী" কাব্যগ্রন্থটি শ্রীমতী রানী মহলানবীশকে উৎসর্গ করেছেন। "শ্যামলী" কাব্যগ্রন্থের অন্তর্গত কবিতাগুলো হল– ১. দ্বৈত ২. শেষ পহরে ৩. আমি ৪. সম্ভাষণ ৫. স্বপ্ন ৬. প্রাণের রস ৭. হারানো মন ৮. চিরযাত্রী ৯. বিদায়বরণ ১০. তেঁতুলের ফুল ১১. অকাল ঘুম ১২. কনি ১৩. বাঁশিওয়ালা ১৪. মিলভাঙা ১৫. হঠাৎ-দেখা ১৬. কালরাত্রে ১৭. অমৃত ১৮. দুর্বোধ ১৯. বঞ্চিত ২০. অপর পক্ষ ২১. শ্যামলী "কবিতা | রবীন্দ্র রচনাবলী"। rabindra-rachanabali.nltr.org। সংগ্রহের তারিখ ২০২০-০৭-০৬।  বাংলা সাহিত্যের ইতিবৃত্ত, ড. দুলাল চক্রবর্তী, জুলাই - ২০০৭, বাণী বিতান। "রবীন্দ্রনাথ ঠাকুর"। Bengali Grammar। বাংলা ব্যাকরণ (ইংরেজি ভাষায়)। ২০১৮-০৫-৩১। সংগ্রহের তারিখ ২০২০-০৭-০৬।  শ্যামলী – রবীন্দ্র রচনাবলী "শ্যামলী - উৎসর্গ, ১ | রবীন্দ্র রচনাবলী"। rabindra-rachanabali.nltr.org। সংগ্রহের তারিখ ২০২০-০৭-০৬।  rabindra-rachanabali.nltr.org
পূর্ব উপকূলীয় প্রধান রেলপথ

ইস্ট কোস্ট মেইন লাইন (ইসিএমএল) হল পিটারবার্গ, ডোনকাস্টার, ইয়র্ক, ডার্লিংটন, ডারহাম এবং নিউক্যাসল হয়ে লন্ডন এবং এডিনবার্গের শহরের মধ্য ৩৯৩ মাইল (৬৩২ কিমি) দীর্ঘ বিদ্যুতায়িত রেলপথ। লাইনটি গ্রেট ব্রিটেনের পূর্ব দিকের একটি মূল পরিবহন ধমনী, যা এ১ সড়কের সাথে সমান্তরালভাবে চলমান। ১৮৪০-এর দশকে উত্তর ব্রিটিশ রেলওয়ে, উত্তর পূর্বাঞ্চল রেলওয়ে এবং গ্রেট নর্দান রেলওয় নামে তিনটি রেলওয়ে সংস্থা রেলপথটি তৈরি করে। ১৯২৩ সালে, ১৯২১ সালের রেলওয়ে আইন লন্ডন ও উত্তর-পূর্ব রেলওয়ে (এলএনইআর) গঠনের জন্য তাদের একত্রিত করে এবং রেলপথটি এর প্রাথমিক পথে পরিণত হয়। এলএনআর লন্ডন এবং স্কটল্যান্ডের মধ্যে দূরপাল্লার যাত্রীদের ট্র্যাফিকের জন্য লন্ডন, মিডল্যান্ড ও স্কটিশ রেলওয়ের (এলএমএস) সাথে প্রতিযোগিতা করে। এলএনইআর-এর চিফ ইঞ্জিনিয়ার স্যার নাইজেল গ্রেসলে "ফ্লাইং স্কটসম্যান" এবং "ম্যালার্ড" সহ আইকনিক প্যাসিফিক স্টিম লোকোমোটিভস ডিজাইন করেন, যা গ্রান্থাম-থেকে-পিটারবারো বিভাগে বাষ্প লোকোমোটিভের হিসাবে ১২৬ মাইল প্রতি ঘণ্টা (২০৩ কিমি/ঘণ্টা) গতির একটি বিশ্ব রেকর্ড অর্জন করে। ১৯৪৮ সালের ১ জানুয়ারি, রেলপথ জাতীয়করণ হয় এবং ব্রিটিশ রেলওয়ে দ্বারা পরিচালিত হয়। ১৯৬০-এর দশকের গোড়ার দিকে, ডেলিটিক্স সহ ডিজেল-বৈদ্যুতিক ট্র্যাকশন দ্বারা ব্যবস্থাটি প্রতিস্থাপন করা হয় এবং রেলপথের কয়েকটি অংশগুলি আপগ্রেড করা হয় যাতে ট্রেনগুলি প্রতি ঘণ্টা ১০০ মাইল (১৬০ কিলোমিটার/ঘণ্টা) গতিতে চলতে পারে। উচ্চ গতির চাহিদা সহ ব্রিটিশ রেল ১৯৭৬ থেকে ১৯৮১ সালের মধ্যে আন্তঃনগর ১২৫ উচ্চ-গতি ট্রেন চালু করে। ১৯৭৩ সালে, এইচএসটির প্রোটোটাইপ, শ্রেণি ৪১, একটি পরীক্ষার সময় ১৪৩ মাইল (২৩০ কিমি/ঘণ্টা) শীর্ষ গতি অর্জন করে। ১৯৮০-এর দশকে, রেলপথটি বিদ্যুতায়িত হয় এবং আন্তঃনগর ১২৫ ট্রেন চালু হয়। রেলপথটি লন্ডন, দক্ষিণ-পূর্ব ইংল্যান্ড এবং পূর্ব অ্যাঙ্গলিয়াকে ইয়র্কশায়ার, উত্তর পূর্ব এবং স্কটল্যান্ডের সাথে যুক্ত করেছে এবং এটি তাদের স্থানীয় অর্থনীতির জন্য গুরুত্বপূর্ণ। "Route 5 - West Anglia" (পিডিএফ)। Network Rail। ৭ জুন ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ মে ২০০৯।  East Coast Main Line Rail Route Upgrading, United Kingdom
ড্রাক ইয়েদজার

ড্রাক ইয়েদজার ( ডিওয়াই ) ভুটানের একটি বেসরকারী সংবাদপত্র। এটা জংখা -ইংরেজি সাপ্তাহিক (শনিবার) পত্রিকা। এটি প্রতিষ্ঠা করেছিলেন সোনম রিঞ্চেন। ভুটান যখন তার বেসরকারী মিডিয়া সেক্টর বিকাশ শুরু করেছে, ড্রাক ইয়েদজার তখনই চালু করা হয়েছে। সাপ্তাহিক ড্রাক ইয়েদজার দেশের অষ্টম পত্রিকা ১৯ ফেব্রুয়ারি ২০১১-এ চালু হয়েছিল। এই কাগজটিতে জাতীয় এবং স্থানীয় সংবাদ, বিনোদন, রীতিনীতি এবং ধর্ম, খেলাধুলা এবং জংখার সংবাদকে অন্তর্ভুক্ত করা হয়েছে। ড্রাক ইয়েদজারের ছয় জন সাংবাদিক রয়েছে, তারা সবাই ভুটান মিডিয়া ফাউন্ডেশন (বিএমএফ) দ্বারা প্রশিক্ষিত। এতে ষোলটি পৃষ্ঠা রয়েছে এবং প্রতি শনিবার প্রকাশিত হয়। ড্রাক ইয়েদজারের মোট ২০০০ অনুলিপি প্রচার রয়েছে এবং কেবল থিম্পুতে ৫৪৫টি অনুলিপি প্রচারিত হয়। ড্রাক ইয়েদজারের ছয়জন প্রশিক্ষিত সাংবাদিক আছে যারা দেশের অভিজ্ঞ সাংবাদিক। ভুটানের রয়্যাল সরকারের অর্থায়নে তাদেরকে ভুটান মিডিয়া ইনস্টিটিউট দ্বারা স্বল্প সময়ের প্রশিক্ষণও দেওয়া হয়েছিল। "IPA Journal"। সংগ্রহের তারিখ ২২ নভেম্বর ২০১১।  Ura, Karma। "AN ASSESSMENT OF DEMOCRACY" (পিডিএফ)। GNHC। ২৫ এপ্রিল ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ নভেম্বর ২০১১।  জংখা উন্নয়ন কমিশন
অতিলোনা হ্রদ

অতিলোনা বা হাইপারস্যালাইন হ্রদ হলো একপ্রকার আবদ্ধ জলাশয় যাতে সোডিয়াম ক্লোরাইড বা অন্যান্য লবণের উল্লেখযোগ্য ঘনত্ব বিদ্যমান এবং এতে সমুদ্রের জলের তুলনায় লবণাক্ততার মাত্রা বেশি থাকে (৩.৫%, অর্থাৎ প্রতি লিটারে ৩৫ গ্রাম বা প্রতি মার্কিন গ্যালনে ০.২৯ পাউন্ড ক্ষার রয়েছে)। নির্দিষ্ট মাইক্রোবায়াল এবং ক্রাস্টাসিয়ান প্রজাতিগুলো এই উচ্চ-লবণাক্ত পরিবেশেতে সাফল্য লাভ করে যা বেশিরভাগ লাইফফর্মের জন্য চলনসই। এর মধ্যে কয়েকটি প্রজাতি নিষ্ক্রিয় হয়ে গেলে সুপ্ত অবস্থায় বিরাজ করে এবং কিছু প্রজাতি ২৫০ মিলিয়ন বছর ধরে বেঁচে থাকবে বলে মনে করা হয়। হাইপারস্যালাইন হ্রদের জলে উচ্চমাত্রায় লবণের পরিমাণের কারণে অতিমাত্রায় প্লবতা রয়েছে। হাইপারস্যালাইন হ্রদ প্রতিটি মহাদেশেই পাওয়া যায়, বিশেষ করে শুষ্ক বা আধা শুকনো অঞ্চলে। আর্কটিকে কানাডিয়ান ডিভন আইস ক্যাপে দুটি সাবগ্লাসিয়াল হ্রদ রয়েছে যা হাইপারস্যালাইন। অ্যান্টার্কটিকায় বড়ো মাপের হাইপারস্যালাইন জলাশয় রয়েছে, ম্যাকমুরডো ড্রাই ভ্যালিয়াসে অবস্থিত ভান্ডা লেক এমনই একটি হ্রদ যাতে ৩৫% এরও বেশি লবণাক্ততা রয়েছে (সমুদ্রের পানির লবণাক্ততার চেয়ে ১০ গুণ বেশি)। বিশ্বের সর্বাধিক লবণাক্ত জলাশয় গেটেলে পন্ডটি ইথিওপিয়ার আফার শহরে দানাকিল ডিপ্রেশনে অবস্থিত। গেটেল পন্ডের পানির লবণাক্ততা রয়েছে ৪৩%, যা এটিকে পৃথিবীর সর্বোচ্চ নোনতা পানির জলাশয়গুলোর একটি করে তুলেছে। (অর্থাৎ সমুদ্রের পানির লবণাক্ততার চাইতে ১২ গুণ বেশি)। পূর্বে, এটা বিবেচনা করা হত যে অ্যান্টার্কটিকার বাইরে সবচেয়ে বেশি লোনা হ্রদ হলো জিবুতিতে অবস্থিত আসাল হ্রদ, যার লবণাক্ততা রয়েছে ৩8.৮% (সমুদ্রের পানির লবণাক্ততার চেয়ে দশগুণ বেশি)। সম্ভবত সর্বাধিক পরিচিত অতিলোনা হ্রদ হলো মৃত সাগর (২০১০ সালে ৩৪.২% লবণাক্ততা) এবং যুক্তরাষ্ট্রের ইউটা রাজ্যের গ্রেট সল্ট হ্রদ (৫-২% পরিবর্তনশীল লবণাক্ততা)। Hammer, Ulrich T. (১৯৮৬)। Saline lake ecosystems of the world। Springer। আইএসবিএন 90-6193-535-0।  Muzyka, Kyle (১১ এপ্রিল ২০১৮)। "Super salty lakes discovered in Canadian Arctic could provide window into life beyond Earth"। CBC News। সংগ্রহের তারিখ ১১ এপ্রিল ২০১৮।  Perez, Eduardo; Chebude, Yonas (এপ্রিল ২০১৭)। "Chemical Analysis of Gaet'ale, a Hypersaline Pond in Danakil Depression (Ethiopia): New Record for the Most Saline Water Body on Earth"। Aquatic Geochemistry। 23 (2): 109–117। ডিওআই:10.1007/s10498-017-9312-z।  Quinn, Joyce A.; Woodward, Susan L., সম্পাদকগণ (২০১৫)। Earth's Landscape: An Encyclopedia of the World's Geographic Features [2 volumes]। ABC-CLIO। পৃষ্ঠা 9। আইএসবিএন 978-1-61069-446-9।
কথা (কাব্যগ্রন্থ)

কথা রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯০০ খ্রীস্টাব্দে প্রকাশিত হয়। এটি রবীন্দ্রনাথের কাব্য রচনার "অন্তবর্তী পর্ব"-এর অন্তর্গত। এতে সর্বমোট ২৫-টি কবিতা রয়েছে। এই কবিতাগুলি "কথা ও কাহিনী" কাব্যগ্রন্থে পুুুনঃব্যবহার করা হয়েছে। রবীন্দ্রনাথ "কথা" কাব্যগ্রন্থটি ভারতীয় বিজ্ঞানী জগদীশচন্দ্র বসুকে উৎসর্গ করেন। "কথা" কাব্যগ্রন্থের অন্তর্গত কবিতাগুলি হল– ১. কথা ২. শ্রেষ্ঠ ভিক্ষা ৩. প্রতিনিধি ৪. ব্রাহ্মণ ৫. মস্তকবিক্রয় ৬. পূজারিনী ৭. অভিসার ৮. পরিশোধ ৯. সামান্য ক্ষতি ১০ . মূল্যপ্রাপ্তি ১১. নগরলক্ষ্মী ১২. অপমান-বর ১৩. স্বামীলাভ ১৪. স্পর্শমণি ১৫. বন্দী বীর ১৬. মানী ১৭. প্রার্থনাতীত দান ১৮. রাজবিচার ১৯. গুরু গোবিন্দ ২০. শেষ শিক্ষা ২১. নকল গড় ২২. হোরিখেলা ২৩. বিবাহ ২৪. বিচারক ২৫. পণরক্ষা "কবিতা | রবীন্দ্র রচনাবলী"। rabindra-rachanabali.nltr.org। সংগ্রহের তারিখ ২০২০-০৭-০৬।  বাংলা সাহিত্যের ইতিবৃত্ত, ড. দুলাল চক্রবর্তী, জুলাই - ২০০৭, বাণী বিতান। রবীন্দ্রনাথ ঠাকুর : জীবন, সাহিত্য ও দর্শন – বঙ্গভারতী কথা – রবীন্দ্র রচনাবলী "কথা ও কাহিনী"। www.onushilon.org। সংগ্রহের তারিখ ২০২০-০৭-০৬।  "কথা - উৎসর্গ | রবীন্দ্র রচনাবলী"। rabindra-rachanabali.nltr.org। সংগ্রহের তারিখ ২০২০-০৭-০৬।  rabindra-rachanabali.nltr.org
কাহিনী (কাব্যগ্রন্থ)

কাহিনী রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯০০ খ্রীস্টাব্দে প্রকাশিত হয়। এটি রবীন্দ্রনাথের কাব্য রচনার "অন্তবর্তী পর্ব"-এর অন্তর্গত। এতে সর্বমোট আটটি উল্লেখযোগ্য কবিতা রয়েছে। এই কবিতাগুলি "কথা ও কাহিনী কাব্যগ্রন্থে পুুুুনঃব্যবহার করা হয়েছে। " কাহিনী" কাব্যগ্রন্থের অন্তর্গত কবিতাগুলি হল– ১. কত কী যে আসে ২. গানভঙ্গ ৩. পুরাতন ভৃত্য ৪. দুই বিঘা জমি ৫. দেবতার গ্রাস ৬. নিষ্ফল উপহার ৭. দীনদান ৮. বিসর্জন "কবিতা | রবীন্দ্র রচনাবলী"। rabindra-rachanabali.nltr.org। সংগ্রহের তারিখ ২০২০-০৭-০৬।  রবীন্দ্রনাথ ঠাকুর : জীবন, সাহিত্য ও দর্শন – বঙ্গভারতী বাংলা সাহিত্যের ইতিবৃত্ত, ড. দুলাল চক্রবর্তী, জুলাই - ২০০৭, বাণী বিতান। কাহিনী – রবীন্দ্র রচনাবলী "কথা ও কাহিনী"। www.onushilon.org। সংগ্রহের তারিখ ২০২০-০৭-০৬।  rabindra-rachanabali.nltr.org
কথা ও কাহিনী (কাব্যগ্রন্থ)

কথা ও কাহিনী রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এতে সর্বমোট ৩৩-টি কবিতা রয়েছে। এটি রবীন্দ্রনাথের "কথা" (১৯০০) এবং "কাহিনী" (১৯০০) – এই দুুটি স্বতন্ত্রকাব্যের সম্মিলিত রূপ। ১৩০৬ বঙ্গাব্দের মাঘ মাসে (১৯০০ খ্রীঃ) "কথা" কাব্যগ্রন্থ প্রকাশিত হয়। ১৩১০ বঙ্গাব্দে মোহিতচন্দ্র সেনের সম্পাদনায় "কথা"-র কবিতাগুলি দুটি অংশে প্রকাশিত হয়। প্রথম অংশের নাম "কথা" এবং দ্বিতীয় অংশের নাম "কাহিনী"। পরে দুটি অংশকে একত্রিত করে "কথা ও কাহিনী" নাম দিয়ে নতুন কাব্যগ্রন্থ প্রকাশ করে ইন্ডিয়ান পাবলিশিং হাউস। "রবীন্দ্রনাথ ঠাকুর"। Bengali Grammar। বাংলা ব্যাকরণ (ইংরেজি ভাষায়)। ২০১৮-০৫-৩১। সংগ্রহের তারিখ ২০২০-০৭-০৬।  "কথা ও কাহিনী"। www.onushilon.org। সংগ্রহের তারিখ ২০২০-০৭-০৬।  বাংলা সাহিত্যের ইতিবৃত্ত, ড. দুুুুলাল চক্রবর্তী, জুলাই - ২০০৭, বাণী বিতান।
ক্লাব দেস্পোর্তিভো আভিস

ক্লুবে দেসপোর্চিভো দাস আভিস (পর্তুগিজ উচ্চারণ: [ˈklub(ɨ) dɨʃpuɾˈtivu dɐʃ ˈavɨʃ], ইংরেজি: CD Aves; এছাড়াও দেসপোর্চিভো দাস আভিস অথবা শুধুমাত্র সিডি আভিস নামে পরিচিত) হচ্ছে সান্তা তিরসু ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের তৃতীয় স্তরের ফুটবল লীগ পর্তুগাল চ্যাম্পিয়নশিপে খেলে। এই ক্লাবটি ১৯৩০ সালের ১২ই নভেম্বর তারিখে প্রতিষ্ঠিত হয়েছে। সিডি আভিস তাদের সকল হোম ম্যাচ সান্তা তিরসুর এস্তাদিও দো ক্লুবে দেসপোর্চিভো দাস আভিসে খেলে থাকে; যার ধারণক্ষমতা হচ্ছে ৮,৫৬০। বর্তমানে এই ক্লাবের ম্যানেজারের দায়িত্ব পালন করছেন রাফায়েল মোতা এবং সভাপতির দায়িত্ব পালন করছেন আর্মান্দো সিলভা। পর্তুগিজ রক্ষণভাগের খেলোয়াড় আফোনসো ফিগেইরেদো এই ক্লাবের অধিনায়কের দায়িত্ব পালন করছেন। ঘরোয়া ফুটবলে, সিডি আভিস এপর্যন্ত ৩টি শিরোপা জয়লাভ করেছে; যার মধ্যে ১টি তাসা দা পর্তুগাল, ১টি পর্তুগিজ দ্বিতীয় বিভাগ এবং ১টি পর্তুগিজ তৃতীয় বিভাগ শিরোপা রয়েছে। তাসা দা পর্তুগাল: ১ ২০১৭–১৮ পর্তুগিজ দ্বিতীয় বিভাগ: ১ ১৯৮৪–৮৫ পর্তুগিজ তৃতীয় বিভাগ: ১ ১৯৮৩–৮৪ "Clube Desportivo das Aves"। ForaDeJogo (Portuguese ভাষায়)। ২১ জুলাই ২০১২। ২৮ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২১ জুলাই ২০১২। উদ্ধৃতি শৈলী রক্ষণাবেক্ষণ: অচেনা ভাষা (link) "সিডি আভিস: বর্তমান দল"। ট্রান্সফারমার্কেট। সংগ্রহের তারিখ ৬ জুলাই ২০২০।  উইকিমিডিয়া কমন্সে ক্লাব দেস্পোর্তিভো আভিস সংক্রান্ত মিডিয়া রয়েছে। দাপ্তরিক ওয়েবসাইট (পর্তুগিজ) টেমপ্লেট:ক্লাব দেস্পোর্তিভো আভিস টেমপ্লেট:প্রিমেইরা লিগা প্রবেশদ্বার:  ফুটবল
পোর্তিমোনেন্সে স্পোর্টিং ক্লাব

পোর্তিমোনেন্সে স্পোর্চিং ক্লুবে (ইংরেজি: Portimonense SC; এছাড়াও পোর্তিমোন্সে স্পোর্টিং ক্লাব, পোর্তিমোন্সে এসসি অথবা শুধুমাত্র পোর্তিমোনেন্সে এসসি নামে পরিচিত) হচ্ছে পোর্তিমাঁও ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের দ্বিতীয় স্তরের ফুটবল লীগ লিগাপ্রো-এ খেলে। এই ক্লাবটি ১৯১৪ সালে প্রতিষ্ঠিত হয়েছে। পোর্তিমোনেন্সে এসসি তাদের সকল হোম ম্যাচ পোর্তিমাঁওয়ের এস্তাদিও মুনিসিপালে খেলে থাকে; যার ধারণক্ষমতা হচ্ছে ৯,৫৪৪। বর্তমানে এই ক্লাবের ম্যানেজারের দায়িত্ব পালন করছেন পাওলো সের্জিও এবং সভাপতির দায়িত্ব পালন করছেন ফের্নান্দো রোশা। ব্রাজিলীয় রক্ষণভাগের খেলোয়াড় জাদসন ক্রিস্তিয়ানো সিলভা দে মোরাইস এই ক্লাবের অধিনায়কের দায়িত্ব পালন করছেন। ঘরোয়া ফুটবলে, পোর্তিমোনেন্সে এসসি এপর্যন্ত ৩টি শিরোপা জয়লাভ করেছে; যার মধ্যে ১টি লিগাপ্রো এবং ২টি তুর্কি জাতীয় বিভাগ শিরোপা রয়েছে। লিগাপ্রো: ২০১৬–১৭ পর্তুগিজ দ্বিতীয় বিভাগ: ১৯৭৮–৭৯, ২০০০–০১ "স্টেডিয়াম"। ট্রান্সফারমার্কেট। সংগ্রহের তারিখ ৬ জুলাই ২০২০।  "পোর্তিমোনেন্সে এসসি: বর্তমান দল"। ট্রান্সফারমার্কেট। সংগ্রহের তারিখ ৬ জুলাই ২০২০।  উইকিমিডিয়া কমন্সে পোর্তিমোনেন্সে স্পোর্টিং ক্লাব সংক্রান্ত মিডিয়া রয়েছে। দাপ্তরিক ওয়েবসাইট (পর্তুগিজ) টেমপ্লেট:পোর্তিমোনেন্সে স্পোর্টিং ক্লাব টেমপ্লেট:প্রিমেইরা লিগা প্রবেশদ্বার:  ফুটবল
২০২০-এর কিউশু বন্যা

২০২০ সালের ৪ঠা জুলাই দক্ষিণ জাপানের কুমামোটো ও কাগোশিমা অঞ্চলে রেকর্ড ভাঙা ভারী বৃষ্টিপাতের বন্যা হয় ও ধ্বস নামে। ৩৭ জন নিহত হন। নিহতদের মধ্যে ১৪ জনই কুমামোতোর কুমা নদী অববাহিকার কুমা গ্রামের এক বৃদ্ধাশ্রমের বাসিন্দা ছিলেন। পার্বত্য অঞ্চল হওয়ার দরুন জাপানে বৃষ্টিপাতের ফলে ধ্বস ও বন্যা এবং তারফলে মানুষের প্রাণহানি হয়। সাম্প্রতিক সময়ে জাপান খুবই ভারী বৃষ্টিপাতের সম্মুখীন হচ্ছে। বিশেষজ্ঞরা এর জন্য বৈশ্বিক উষ্ণায়নকে দায়ী করেন। এর আগে ১৯৬৫ খ্রিস্টাব্দে কুমা নদীতে প্রবল বন্যা হয়। কুম জাপানের এক অন্যতম বড় নদী। কিউশু পর্বতশ্রেণী থেকে উৎপত্তি লাভ করে কুমামোতো অঞ্চলের হিতোয়োশি, কুমা ও ইয়াৎসুশিরোর মধ্য দিয়ে প্রবাহিত হয়ে ইয়াতসুশিরো সাগরে মিশেছে। ৪ঠা জুলাই ভারী বৃষ্টিপাতের ফলে কিউশু দ্বীপে বন্যা হয়। জাপানি আবহাওয়া দপ্তর স্থানীয় সময় ভোর পাঁচটায় ভারী বৃষ্টিপাতের সম্ভাবনা জানিয়ে চূড়ান্ত সতর্কতা জারি করে। তাদের তথ্যানুসারে বৃষ্টিপাতের পরিমান ছিল ঘণ্টায় ১০০ মিলিমিটার। ৬ জুলাই পপর্যন্ত হতাহতের সংখ্যা ৩৭। নিহতদের মধ্যে ১৪ জনই কুমামোতোর কুমা নদী অববাহিকার কুমা গ্রামের এক বৃদ্ধাশ্রমের বাসিন্দা ছিলেন। একজন উদ্ধারকারীর কথা অনুযায়ী বৃদ্ধাশ্রমের একতলা জলের তলায় চলে যায়। যারা দুতলায় উঠে গিয়েছিলেন তাদের বাঁচানো গেছে কিন্তু একতলার আবাসিকদের উদ্ধার করা যায় নাই। স্থানীয় প্রশাসনের নির্দেশ অনুযায়ী প্রায় কুমামোটো ও কাগোশিমা অঞ্চলের প্রায় ৭৫০০০ মানুষকে স্থানান্তরিত করা হয়েছে। Mullany, Gerry (জুলাই ৪, ২০২০)। "Severe Flooding in Southern Japan Swamps Nursing Home"। The New York Times।  "Kuma River floods cities after record rainfall"। The Japan News। ৪ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৪ জুলাই ২০২০।  NEWS, KYODO। "1 dead, 15 feared dead, 9 missing in rain, floods in southwest Japan"। Kyodo News+।
মনের সাথে যুদ্ধ

মনের সাথে যুদ্ধ হচ্ছে ২০০৭ সালের বাংলাদেশী মারপিট নাট্ট্যধর্মী চলচ্চিত্র। চলচ্চিত্রটি কৃতাঞ্জলী চলচ্চিত্রের ব্যনারে প্রযোজনা করেছেন অভিনেতা মান্না। এটি পরিচালনা করেছেন আহমেদ নাসির। এতে শ্রেষ্ঠাংশে অভিনয় করেছেন মান্না, পূর্ণিমা, বাপ্পারাজ ও কাজী হায়াৎ। চলচ্চিত্রটি ১৪ অক্টোবর, ২০০৭ বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়। চলচ্চিত্রটি ২৯তম বাচসাস পুরস্কার আসরে সর্বাধিক ৩টি বিভাগে পুরস্কার অর্জন করে বিভাগে বাচসাস পুরস্কার অর্জন করেন। মান্না পূর্ণিমা বাপ্পারাজ সুজাতা নাসির খান মনের সাথে যুদ্ধ চলচ্চিত্রের গানে কণ্ঠ দিয়েছেন মাহফুজ আনাম জেমস। ’আসবার কালে আসলাম একা’ এই গানটির জন্য জেমস ৩ লক্ষ টাকা পারিশ্রমিক নেন। বাচসাস পুরস্কার শ্রেষ্ঠ চলচ্চিত্র অভিনেতা - মান্না (বিজয়ী) শ্রেষ্ঠ পার্শ্বচরিত্রে অভিনেতা - বাপ্পারাজ (বিজয়ী) শ্রেষ্ঠ পুরুষ কন্ঠশিল্পী - মাহফুজ আনাম জেমস (বিজয়ী) মনের সাথে যুদ্ধ চিত্রনায়ক মান্না প্রযোজিত ৭ম চলচ্চিত্র। "১০ বছর পর মান্নার ব্যানারে ছবি নির্মাণ | banglatribune.com"। Bangla Tribune। ৭ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৬ জুলাই ২০২০।  "মার্চে অনুষ্ঠিত হবে মান্না উৎসব" (ইংরেজি ভাষায়)। ৬ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৬ জুলাই ২০২০।  "মান্না বিহনে এক যুগ"। banglanews24.com (ইংরেজি ভাষায়)। সংগ্রহের তারিখ ৬ জুলাই ২০২০।  "টিভিতে চলচ্চিত্র"। ৬ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৬ জুলাই ২০২০।  "দেশের বাইরে পূর্ণিমার জন্মদিন"। প্রথম আলো। ৯ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৬ জুলাই ২০২০।  "আজ নায়ক মান্নার জন্মদিন – Welcome to Dainik Shomayer Shangbad" (ইংরেজি ভাষায়)। ৬ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৬ জুলাই ২০২০।  জোয়াদ, আবদুল্লাহ (২০১০)। বাংলাদেশের চলচ্চিত্র: পাঁচ দশকের ইতিহাস। ঢাকা: জ্যোতিপ্রকাশ। পৃষ্ঠা ৪৮২। আইএসবিএন 984-70194-0045-9। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) "৭ বছর পর জেমসের নতুন অ্যালবাম"। সংগ্রহের তারিখ ৬ জুলাই ২০২০।  চলচ্চিত্র প্রবেশদ্বার বাংলা মুভি ডেটাবেজে মনের সাথে যুদ্ধ
লাদাখ পর্বতমালা

লাদাখ পর্বতমালা দক্ষিণ-মধ্য এশিয়াতে হিমালয় পর্বতমালা অঞ্চলের অন্তর্ভুক্ত কারাকোরাম পর্বতমালার দক্ষিণ-পূর্ব বাহু। পর্বতমালাটি কাশ্মীরের পাকিস্তান নিয়ন্ত্রিত গিলগিত বালতিস্তান অঞ্চলে সিন্ধু নদ ও শ্যোক নদীর সঙ্গমস্থলের কাছ থেকে বের হয়ে দক্ষিণ-পূর্ব দিকে প্রায় ৩৭০ কিলোমিটার ধরে উত্তর ভারতের কেন্দ্রশাসিত অঞ্চল লাদাখের মধ্য দিয়ে প্রসারিত হয়ে চীনের তিব্বত স্বায়ত্তশাসিত অঞ্চলের সীমান্ত অবধি চলে গিয়েছে। প্রায় ৬১০০ মিটার চূড়ারেখা বিশিষ্ট পর্বতমালাটি সিন্ধু নদের উত্তর-পূর্ব তীর ও শ্যোক নদীর দক্ষিণ-পশ্চিম তীরের মধ্যবর্তী অঞ্চলে অবস্থিত। Ladakh Range Karakoram Shyok River Indus River লাদাখ পর্বতমালাটি লাদাখ ব্যাথোলিথের গ্রানাইট শিলা দিয়ে গঠিত, যেটি উত্তরে শ্যোক সন্ধি অঞ্চল এবং দক্ষিণে সিন্ধু সন্ধি অঞ্চল দ্বারা সীমায়িত। এখানকার জলবায়ু অর্ধ-ঊষর প্রকৃতির। নিচু ঢালগুলিতে গ্রীষ্মকালীন সর্বোচ্চ তাপমাত্রা ৩০ ডিগ্রি সেলসিয়াস ছাড়িয়ে যেতে পারে এবং শীতকালে ৪০০০ মিটার উচ্চতা বা তদুর্ধ্বে অবস্থিত এলাকাগুলির গড় মাসিক তাপমাত্রা ০ ডিগ্রি সেলসিয়াসের নিচে নেমে যেতে পারে। এখানে উদ্ভিজ্জের পরিমাণ অল্প, মূলত খর্বাকৃতি ঘাস ও ঝোপ বা গুল্ম জাতীয় উদ্ভিদ দেখা যায়। পাকিস্তান শাসিত কাশ্মীরে সিন্ধু নদের দক্ষিণ-পশ্চিমে অবস্থিত দেওসাই পর্বতমালাটিকে কখনও কখনও লাদাখ পর্বতমালার অংশ হিসেবে গণ্য করা হয়। লাদাখ পর্বতমালার দক্ষিণের বাহুটিকে কখনও কখনও , বিশেষ করে তিব্বত অঞ্চলে, কৈলাস পর্বতমালা নামে ডাকা হয়। লাদাখ পর্বতমালার প্রধান গিরিপথগুলি হল চোরবাত (৫০৯০ মিটার), দিগার লা (৫৪০০ মিটার), খারদুং লা (৫৬০২ মিটার), চাং লা (৫৫৯৯ মিটার) এবং তসাকা লা (৪৭২৪ মিটার)। Negi, Discovering the Himalaya, Volume 1 1998, পৃ. 14। Ladakh Range, Encyclopedia Britannica, retrieved 22 April 2018. Mehra, An "agreed" frontier 1992, পৃ. 15। Mehra, An "agreed" frontier 1992, end papers। Karim, Afsir (২০০৯), "Strategic dimensions of the trans-Himalayan frontiers", K. Warikoo, Himalayan Frontiers of India: Historical, Geo-Political and Strategic Perspectives, Routledge, পৃষ্ঠা 56–66, আইএসবিএন 978-1-134-03294-5 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kaul, H. N. (১৯৯৮), Rediscovery of Ladakh, Indus Publishing, আইএসবিএন 978-81-7387-086-6 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mehra, Parshotam (১৯৯২), An "agreed" frontier: Ladakh and India's northernmost borders, 1846-1947, Oxford University Press উদ্ধৃতি টেমপ্লেট ইংরেজি প্যারামিটার ব্যবহার করেছে (link) Negi, S. S. (১৯৯৮), Discovering the Himalaya, Volume 1, Indus Publishing, আইএসবিএন 978-81-7387-079-8 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Warikoo, K. (২০০৯), "India's gateway to Central Asia: trans-Himalayan trade and cultural movements through Kashmir and Ladakh, 1846–1947", K. Warikoo, Himalayan Frontiers of India: Historical, Geo-Political and Strategic Perspectives, Routledge, পৃষ্ঠা 1–13, আইএসবিএন 978-1-134-03294-5 উদ্ধৃতি টেমপ্লেট ইংরেজি প্যারামিটার ব্যবহার করেছে (link) লাদাখের মানচিত্র, Bame Duniya blogspot, 19 March 2013
মি. অ্যান্ড মিসেস. স্মিথ (২০০৫-এর চলচ্চিত্র)

মি. অ্যান্ড মিসেস. স্মিথ (ইংরেজি: Mr. & Mrs. Smith) হচ্ছে ২০০৫ সালে নির্মিত একটি অ্যাকশনধর্মী রোমান্টিক কমেডি চলচ্চিত্র। এটির পরিচালক ছিলেন ডউগ লাইম্যান এবং চলচ্চিত্ররূপ দিয়েছেন সাইমন কিনবার্গ। মূল সঙ্গীত পরিচালক হচ্ছেন জন পাওয়েল। ছবির শ্রেষ্ঠাংশে অভিনয় করেছেন ব্র্যাড পিট ও অ্যাঞ্জেলিনা জোলি। ছবিতে দেখা যায় তারা দুজন স্বামী-স্ত্রী এবং তাদের দাম্পত্য জীবন অত্যন্ত একঘেয়েমী পূর্ণ। তাদের মধ্যে একটি মিল যে তারা দুজনেই গোপন হত্যাকারী, যদিও তারা পরস্পরের এ পেশা সম্পর্কে প্রথমে অবগত ছিলেন না। কিন্তু তারা তাদের নিজ নিজ পেশাগত জীবন সম্পর্কে যথেষ্ট গোপনীয়তা বজায় রেখে চলতেন। এই চলচ্চিত্রটির একটি উপন্যসরূপ পরবর্তীকালে প্রকাশ পায়। উপন্যাসটি লেখেন ক্যাথি এন ডুবস্কি। মি. এন্ড মিসেস. স্মিথ-এর ডিভিডির জার্মান সংস্করণ বিশ্বব্যাপী বিতর্কের সৃষ্টি করে, কারণ ডিভিডিতে কপি করার সময় ডিভিডির সাথে একটি রুটকিট সংযুক্ত হয়ে গিয়েছিলো। ব্র্যাড পিট - জন স্মিথ অ্যাঞ্জেলিনা জোলি - জেন স্মিথ ভিন্স ভন - এডি অ্যাডাম ব্রডি - বেঞ্জামিন "দ্য ট্যাংক" ডাঞ্জ কেরি ওয়াশিংটন - জেসমিন কিথ ডেভিড - ফাদার ক্রিস ওয়েইৎজ - মার্টিন কোলম্যান র‍্যাচেল হান্টলি - সুজি কোলম্যান মিশেল মনাঘান - গোয়েন স্টেফানি মার্চ - জুলি জেনিফার মরিসন - জেড পেরি রিভস - জেসি উইলিয়াম ফিচনার - ডক্টর ওয়েক্সলার অ্যাঞ্জেলা বাসেট - মি. স্মিথের বস (কণ্ঠ) Video-Kopiersperre Alpha-DVD blockiert Brenner (Google translation) Heise Online 13 February 2006 উইকিউক্তিতে মি. অ্যান্ড মিসেস. স্মিথ সম্পর্কিত উক্তির সংকলন রয়েছে। দাপ্তরিক ওয়েবসাইট ইন্টারনেট মুভি ডেটাবেজে মি. অ্যান্ড মিসেস. স্মিথ (ইংরেজি) টিসিএম চলচ্চিত্র ডেটাবেজে মি. অ্যান্ড মিসেস. স্মিথ বক্স অফিস মোজোতে মি. অ্যান্ড মিসেস. স্মিথ (ইংরেজি) রটেন টম্যাটোসে মি. অ্যান্ড মিসেস. স্মিথ (ইংরেজি) মেটাক্রিটিকে অ্যান্ড মিসেস. স্মিথ মি. অ্যান্ড মিসেস. স্মিথ (ইংরেজি) Simon Kinberg's original treatment for the film ওয়েব্যাক মেশিনে আর্কাইভকৃত ১১ মে ২০০৮ তারিখে